b"\n_START_ARTICLE_\nAnatoli B\xc3\xae\xc8\x99ove\xc8\x9b\n_START_SECTION_\nJuc\xc4\x83tor\n_START_PARAGRAPH_\nAnatoli B\xc3\xae\xc8\x99ove\xc8\x9b s-a n\xc4\x83scut pe 23 aprilie 1946 \xc3\xaen Kiev, RSS Ucrainean\xc4\x83, URSS._NEWLINE_Anii de juniorat i-a petrecut la Dinamo Kiev. Ulterior a promovat la echipa de seniori a clubului, la care \xc8\x99i-a petrecut \xc3\xaentreaga sa carier\xc4\x83 de aproape 10 ani, \xc3\xaentre 1963-1973._NEWLINE_Cu Dinamo B\xc3\xae\xc8\x99ove\xc8\x9b a c\xc3\xa2\xc8\x99tigat de patru ori Liga Superioar\xc4\x83 a URSS (1966, 1967, 1968 \xc8\x99i 1971) \xc8\x99i de dou\xc4\x83 ori Cupa URSS (1964, 1966). El a jucat 39 de meciuri la echipa na\xc8\x9bional\xc4\x83 de fotbal a Uniunii Sovietice, marc\xc3\xa2nd 15 goluri, dintre care patru goluri le-a marcat la Campionatul Mondial de Fotbal 1970._NEWLINE_\xc3\x8en 1967 s-a clasat pe locul 15 \xc3\xaen clasamentul juc\xc4\x83torilor pentru premiul Ballon d'Or.\n_START_SECTION_\nAntrenor\n_START_PARAGRAPH_\nDup\xc4\x83 \xc3\xaencheierea carierei de juc\xc4\x83tor \xc3\xaen 1973, B\xc3\xae\xc8\x99ove\xc8\x9b a activat la \xc8\x99coala de fotbal a lui Dinamo Kiev. \xc3\x8en 1988 el a c\xc3\xa2\xc8\x99tigat aurul olimpic cu selec\xc8\x9bionata olimpic\xc4\x83 a URSS. Ulterior el a mai antrenat diverse cluburi \xc8\x99i trei echipe na\xc8\x9bionale: URSS, Rusia \xc8\x99i Coreea de Sud._NEWLINE_\xc3\x8en 2003 B\xc3\xae\xc8\x99ove\xc8\x9b a activat ca consultant la Anji Mahacikala, \xc3\xaentre 2003\xe2\x80\x932004 a fost vice-pre\xc8\x99edinte al clubului FC Himki, iar \xc3\xaentre 2004\xe2\x80\x932005 a activat ca director sportiv la Heart of Midlothian FC.\n_START_SECTION_\nAnii recen\xc8\x9bi\n_START_PARAGRAPH_\nDup\xc4\x83 un an petrecut \xc3\xaenafara fotbalului, Anatoli B\xc3\xae\xc8\x99ove\xc8\x9b a revenit ca antrenor al lui Lokomotiv Moscova. \xc3\x8en 2007, condus de B\xc3\xae\xc8\x99ove\xc8\x9b, Lokomotiv a c\xc3\xa2\xc8\x99tigat Cupa Rusiei. Totu\xc8\x99i ambi\xc8\x9biile clubului la Liga Campionilor nu au fost fructificate, \xc8\x99i la finele sezonului 2007 el a fost demis._NEWLINE_\xc3\x8en octombrie 2009 B\xc3\xae\xc8\x99ove\xc8\x9b a fost angajat ca consultant la FC Kuban Krasnodar. Peste doar o lun\xc4\x83, pe 17 noiembrie 2009 el a p\xc4\x83r\xc4\x83sit clubul."